ଆଜି ଦିଲ୍ଲୀରେ ୬୫ ତମ ରାଷ୍ଟ୍ରୀୟ ଫିଲ୍ମ ପୁରଷ୍କାର ଘୋଷଣ କରାଯାଇଛି । ରାଷ୍ଟ୍ରୀୟ ଫିଲ୍ମ ପୁରସ୍କାର ଦିବଙ୍ଗତ ଅଭିନେତ୍ରୀ ଶ୍ରୀଦେବୀଙ୍କୁ ଶ୍ରେଷ୍ଠ ଅଭିନେତ୍ରୀ ଆୱାର୍ଡ ମିଳିଥିବା ବେଳେ ସ୍ୱର୍ଗତ ଅଭିନେତା ବିନୋଦ ଖନ୍ନାଙ୍କୁ ଜୀବନ ବ୍ୟାପି ସାଧନା ପାଇଁ ଲାଇଫ ଟାଇମ ଆଚିଭମେଣ୍ଟ ଆୱାର୍ଡରେ ସମ୍ମାନୀତ କରାଯାଇଛି । ଶ୍ରୀଦେବୀଙ୍କ ୩୦୦ତମ ଫିଲ୍ମ 'ମମ୍' ପାଇଁ ଏହି ପୁରସ୍କାର ମିଳିଛି । ବଙ୍ଗାଳୀ ଫିଲ୍ମ ନଗର କିର୍ତ୍ତନ ପାଇଁ ରିଦ୍ଧି ସେନଙ୍କୁ ଶ୍ରେଷ୍ଠ ଅଭିନେତା ଆୱାର୍ଡ ଦିଆଯାଇଛି ।
ଚଳିତ ବର୍ଷର ସର୍ବଶେଷ୍ଠ ଫିଲ୍ମ ଭାବେ ଆସାମି ଫିଲ୍ମ 'ଭିଲେଜ ରକ ଷ୍ଟାର'କୁ ଆୱର୍ଡ ଦିଆଯାଇଛି । ଅନ୍ୟ ପକ୍ଷରେ ପପୁଲାର ଫିଲ୍ମବ ଭାବେ ବାହୁବଳୀ-୨ (ତେଲଗୁ) ଏବଂ ସର୍ବଶେଷ୍ଠ ହିନ୍ଦୀ ଫିଲ୍ମ ଭାବେ 'ନ୍ୟୁଟନ'କୁ ପୁରସ୍କାର ପ୍ରଦାନ କରାଯାଇଛି । 'ନ୍ୟୁଟନ' ପାଇଁ ପଙ୍କଜ ତ୍ରିପାଠୀଙ୍କୁ ସ୍ପେଶାଲ ମେନସନ ଆୱାର୍ଡ ଦିଆଯାଇଛି ।
